CELEX: 62016CN0492
Language: bg
Date: 2016-09-14 00:00:00
Title: Дело C-492/16: Преюдициално запитване от Fővárosi Törvényszék (Унгария), постъпило на 14 септември 2016 г. — Incyte Corporation/Szellemi Tulajdon Nemzeti Hivatala

5.12.2016   
            
            
               BG
            
            
               Официален вестник на Европейския съюз
            
            
               C 454/17
            
         
      Преюдициално запитване от Fővárosi Törvényszék (Унгария), постъпило на 14 септември 2016 г. — Incyte Corporation/Szellemi Tulajdon Nemzeti Hivatala
      (Дело C-492/16)
      (2016/C 454/30)
      Език на производството: унгарски
      
         Запитваща юрисдикция
      
      Fővárosi Törvényszék
      
         Страни в главното производство
      
      
         Жалбоподател: Incyte Corporation
      
         Ответник: Szellemi Tulajdon Nemzeti Hivatala
      
         Преюдициални въпроси
      
      
                  1)
               
               
                  Трябва ли член 17, параграф 2 от Регламент (ЕО) № 1610/96 на Европейския Парламент и на Съвета от 23 юли 1996 година относно създаването на сертификат за допълнителна защита на продуктите за растителна защита (1) да се тълкува в смисъл, че „датата на първото разрешение за продажба на продукта на пазара на [Съюза]“ в заявлението за издаване на сертификат за допълнителна защита по смисъла на посочения регламент и на Регламент (ЕО) № 469/2009 на Европейския парламент и на Съвета от 6 май 2009 година относно сертификата за допълнителна закрила на лекарствените продукти (2) е неправилна, когато посочената дата е била определена, без да се взема предвид тълкуването на правото, възприето от Съда в решение Seattle Genetics (C-471/14), поради което е обосновано да се поправи датата на изтичане на срока на сертификата за допълнителна защита, дори той да е издаден преди постановяването на посоченото решение и предвиденият срок за обжалването на посоченото решение да е изтекъл?
               
            
                  2)
               
               
                  Длъжно ли е компетентното за издаването на сертификатите ведомство по индустриална собственост на държава членка да поправи служебно датата на изтичане на срока на сертификата за допълнителна защита, така че тя да е в съответствие с възприетото в решение Seattle Genetics (C-471/14) тълкуване на правото?
               
            
         (1)  ОВ L 198, 1996 г., стр. 30; Специално издание на български език, 2007 г., глава 3, том 19, стр. 160.
      
         (2)  ОВ L 152, 2009 г., стр. 1.